מתן יאיר

מתן יאיר (נולד ב-9 במאי 1977) הוא תסריטאי, במאי קולנוע וסופר ישראלי.

== ביוגרפיה ==

מתן יאיר נולד בירושלים וגדל בהרצליה. הוא בוגר אוניברסיטת תל אביב בחוגים היסטוריה כללית ולימודים כלליים ותואר שני בהצטיינות ביחידה למחקר התרבות. עבודת התזה שלו עסקה בהצגתם העצמית של בני נוער; בוגר מגמת תסריטאות בבית הספר סם שפיגל לקולנוע ולטלוויזיה, 2003. אחר כך המשיך לתואר שני בבית הספר לקולנוע וטלוויזיה ע"ש סטיב טיש באוניברסיטת תל אביב.

עשייתו של מתן יאיר שלובה בהיבטים אוטוביוגרפיים. החל משנת 2005 מלמד מתן יאיר היסטוריה וספרות בתיכון "היובל" בהרצליה, ומסייע לבני נוער לעבור את בחינות הבגרות.

בסיום לימודיו בסם שפיגל, זכה במענק פיתוח דרמה מטעם קרן יהושע רבינוביץ לאמנויות תל אביב. התסריט שכתב לדרמה בת 50 דקות, התפתח לספרו הראשון, "חדר משלו". הספר, הכתוב כיומן, מתאר שנה בחייו של נער מתבגר שמשפחתו מתפרקת. בעקבותיו זכה יאיר במלגת "פרדס" מטעם הספרייה הלאומית בירושלים לכתיבת ספר פרוזה שני.

מנימוקי הוועדה שבחרה בספר : "יאיר יצר קשב רגיש ביותר, הן ללשון הנוער היום והן לאפשרות סימונו של יחיד אינדיבידואלי בתוך הלשון הזו. זהו ספר פורץ-דרך בתחום הכתיבה על נעורים ומושג ההתפתחות בכלל".

סרטו הדוקומנטרי "רשום לך בת.ז. שאני אבא שלך" (2008), הוקרן בערוץ 8, בפסטיבלים שונים בעולם וזכה בפרס הבימוי בפסטיבל דה קינו. הסרט מתאר את תהליך ההתקרבות בין יאיר לבין אביו לאחר שנים שהיו בנתק בעקבות עזיבת האב.

ב-2017 הוקרן בבכורה עולמית סרטו הארוך הראשון, "פיגומים", במסגרת ACID בפסטיבל הקולנוע בקאן, המציגה מדי שנה תשעה סרטים ומנוהלת על ידי איגוד צרפתי התומך בקולנוע עצמאי.

"פיגומים" הוא קופרודוקציה ישראלית־פולנית, שזכתה ב-2016 בפרס הראשון בתחרות הפיצ'פוינט של פסטיבל הקולנוע ירושלים. הסרט הופק על ידי גרין פרודקשנס (גל גרינשפן ורועי קורלנד), וחברת יונייטד קינג (משה אדרי ולאון אדרי), בתמיכת קרן הקולנוע הישראלי, קרן גשר לקולנוע רב תרבותי וקרן הקולנוע הפולנית. הסרט מבוסס על ספר שכתב יאיר, שעתיד להתפרסם בידיעות ספרים.

הסרט, הנשען על חוויותיו של הבמאי כמורה לספרות בבית ספר תיכון, מספר על נער בשם אשר (אשר לקס), נער בן 17, הנמצא בשנה האחרונה ללימודיו בתיכון. הוא גר עם אביו (יעקב כהן), איש קשה ודומיננטי, שנוהג בו ביד קשה ומצפה שיחליף אותו בבוא היום בעבודות הפיגומים שלו. כשמורה חדש לספרות (עמי סמולרצ'יק) מגיע לבית הספר, אשר, שתמיד היה הנער "המופרע", מוצא בו מודל לחיקוי, ולראשונה מצליח לדמיין לעצמו עתיד אחר מזה שאביו תכנן בעבורו.

== פילמוגרפיה ==
* "אחד על אחד" (סדרת טלוויזיה, במאי ותסריטאי, 2020)
* "בגרות" (סרט עלילתי, במאי ותסריטאי, 2019)
* "פיגומים" (סרט עלילתי, במאי ותסריטאי, 2017)·
* "רשום לך בת.ז שאני אבא שלך" (סרט תיעודי, במאי ומפיק, 2008)·
* חדר משלו (סרט עלילתי, במאי ותסריטאי, 2023)

== כתיבה ספרותית ==
* "חדר משלו" (רומן ביכורים, הוצאת טובי, 2009)
* "'קול'? 'חנון'? אין דבר כזה: בני נוער מדברים על עולמם החברתי" (תזה אקדמית, 2007)
*"פחות קוצים" (ידיעות ספרים, 2019)

== קישורים חיצוניים ==

* [http://www.jsfs.co.il/graduates/graduate.aspx?gId=165 מתן יאיר] באתר בסם שפיגל
* 
* 

=== "פיגומים" ===
* 
* [http://www.screendaily.com/reviews/scaffolding-cannes-revie-acid/5118455.article "סרט קטן עם לב גדול!"] ,סקרין אינטרנשיונל, 24 במאי 2017
* 
* 
* 
* 
* 
* 
* 
* 
* 

=== "חדר משלו" ===
* 
* עלית קרפ, [http://www.haaretz.com/hasite/spages/1117361.html בקצרה: "חדר משלו"]. הארץ מוסף ספרים, 30 בספטמבר 2009
* דוד רוזנטל, [http://e.walla.co.il/?w=/273/1589270 יחסים אסורים], וואלה תרבות, 14 באוקטובר 2009 (כולל קישורית ל[http://e.walla.co.il/?w=/236/1578378 פרק הראשון מתוך הספר])

==="בגרות (UNSEEN)"===
* 

===פחות קוצים===
* 
* 

2017 06
קטגוריה:בוגרי בית הספר סם שפיגל לקולנוע ולטלוויזיה
קטגוריה:סופרים ישראלים
קטגוריה:במאי קולנוע ישראלים
קטגוריה:בוגרי אוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראלים שנולדו ב-1977